
ŠAKIŲ RAJONO SAVIVALDYBĖS MERAS


POTVARKIS 
ŽEMĖS SKLYPO, ESANČIO ŠIAURĖS G. 36, GIEDRUČIŲ K., ŠAKIŲ SEN., ŠAKIŲ R. SAV. (KADASTRINIS NR. 8433/0001:811 GIEDRUČIŲ K.V.), PASKIRTIES PAKEITIMO IR ŽEMĖS NAUDOJIMO BŪDO NUSTATYMO PAGAL ŠAKIŲ MIESTO SU PRIEMIESČIAIS SU GIS SISTEMA BENDRĄJĮ PLANĄ


2023 m. rugsėjo    d. Nr. MT-
Šakiai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos teritorijų planavimo įstatymo 20 straipsnio 2 dalies 2 punktu, Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašu, patvirtintu Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“, Šakių rajono savivaldybės tarybos 2023 m. birželio 23 d. sprendimo Nr. T-210 ,,Dėl pavedimo Šakių rajono savivaldybės merui vykdyti įgaliojimus, priskirtus paprastajai savivaldybės tarybos kompetencijai“ 2 punktu, Šakių miesto su priemiesčiais bendruoju planu su GIS sistema, patvirtintu Šakių rajono savivaldybės tarybos 2017 m. liepos 28 d. sprendimu Nr. T-230 „Dėl rajono savivaldybės tarybos 2013 m. kovo 28 d. sprendimo Nr. T-106 „Dėl Šakių miesto su priemiesčiais bendrojo plano su GIS sistema tvirtinimo“ papildymo“, atsižvelgdamas į prašymą, gautą 2023 m. rugpjūčio 29 d., reg. Nr. P-1824, bei pasibaigusį prašymo viešinimą Šakių rajono savivaldybės interneto svetainėje www.sakiai.lt ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje www.tpdris.lt laikotarpį, per kurį pastabų ir pasiūlymų iš visuomenės nebuvo gauta:
1. P a k e i č i u žemės ūkio paskirties 0,1632 ha ploto žemės sklypo (kadastro Nr. 8433/0001:811 Giedručių k. v.), esančio Šiaurės g. 36, Giedručių k., Šakių sen., Šakių raj., pagrindinę žemės naudojimo paskirtį į kitą, nustatant vienbučių ir dvibučių gyvenamųjų pastatų teritorijos naudojimo būdą.
2. P a ž y m i u, kad šis potvarkis yra skelbiamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir Šakių rajono savivaldybės interneto svetainėje (www.sakiai.lt). Per 10 darbo dienų žemės sklypo valdytojas Nekilnojamojo turto kadastro ir Nekilnojamojo turto registro tvarkytojui pateikia prašymą  Valstybės įmonės Registrų centrui dėl nurodyto žemės sklypo paskirties keitimo ir naudojimo būdo nustatymo. 
Šis potvarkis per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.




Savivaldybės meras                                                                                         Raimondas Januševičius

